text: আফরান নিশো (জন্ম: আহম্মেদ ফজলে রাব্বি; ৮ ডিসেম্বর ১৯৮০) একজন বাংলাদেশী মডেল এবং টেলিভিশন অভিনেতা। তিনি ২০০৩ সাল থেকে তিনি ৮০০টিরও বেশি টেলিফিল্ম এবং ধারাবাহিক নাটকে অভিনয় করেছেন। টিভি নাটক ″যোগ বিয়োগ″-এ অভিনয়ের জন্য ২০১৬ খ্রিষ্টাব্দে  মেরিল-প্রথম আলো পুরস্কার "সেরা অভিনেতা (টিভি)" পুরস্কার পেয়েছেন।
  
  প্রারম্ভিক জীবন 
  নিশোর বাবা মো. আবদুল হামিদ মিয়া একজন মুক্তিযোদ্ধা এবং টাঙ্গাইল জেলা পরিষদের সদস্য ও ভূঞাপুর উপজেলা আওয়ামী লীগের সাধারণ সম্পাদক ছিলেন। তিনি ফুসফুসে ক্যানসারজনিত রোগে ভুগে ১ অক্টোবর ২০২০ মৃত্যুবরণ করেন। নিশোর এক ভাই ও এক বোন রয়েছে।
  
  নিশো ধানমন্ডি সরকারি বালক বিদ্যালয় থেকে এস.এস.সি. পাস করেন এবং পরবর্তীকালে ঢাকা কলেজ থেকে এইচ.এস.সি. পরীক্ষায় উত্তীর্ণ হন।
  
  কর্মজীবন
  
  বিজ্ঞাপনচিত্র 
  অমিতাভ রেজার বিজ্ঞাপনচিত্রে কাজ করার মাধ্যমে শুরু হয় তার অভিনয় যাত্রা এবং আফজাল হোসেনের প্রতিষ্ঠান "টকিজ" স্ক্রিন টেস্ট দেওয়ার জন্য তাকে ডাক দেয়। (২০০৩)। এরপরে আরো নানা নির্মাতার সাথে নানারকম কাজ করেন তিনি। থাইল্যান্ডে গিয়ে ডাবল কোলা ব্র্যান্ডের জিনি জিনজার ফ্লেভারের একটি বিজ্ঞাপনচিত্রে অংশ নেন তিনি। এরপরে গাজী শুভ্র, গোলাম হায়দার কিসলু, কিরন মেহেদী প্রমুখ খ্যাতনামা পরিচালকের পরিচালনায় তিনি বিজ্ঞাপনে অংশ নেন।
  
  তিনি বাঁধন, আনিকা কবির শখ, নুসরাত ইমরোজ তিশা সহ অনেক অভিনেত্রীদের সাথে অভিনয় করেছেন।
  
  নাটক 
  গাজী রাকায়াতের পরিচালনায় ঘরছাড়া নাটকের মধ্য দিয়ে এ ভুবনে আসেন তিনি (২০০৬)। নিশো অভিনীত উল্লেখযোগ্য নাটকসমূহ হলঃ অপেক্ষার ফটোগ্রাফি, আঁধার ও আলো , বাদল দিনের প্রথম কদম ফুল, চলো না বৃষ্টিতে ভিজি, কায়াকর, লোটাকম্বল, বিয়ে পাগল, ইত্যাদি।
  
  টেলিভিশন
  
  পুরস্কার ও মনোনয়ন
  মেরিল-প্রথম আলো পুরস্কার
  
  আরটিভি স্টার অ্যাওয়ার্ড
  
  তথ্যসূত্র
  
  বহিঃসংযোগ 
   
  
  বিষয়শ্রেণী:১৯৮০-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২১শ শতাব্দীর বাংলাদেশী অভিনেতা
  বিষয়শ্রেণী:টাঙ্গাইল জেলার ব্যক্তি
  বিষয়শ্রেণী:বাংলাদেশী মডেল
  বিষয়শ্রেণী:বাংলাদেশী টেলিভিশন অভিনেতা
  বিষয়শ্রেণী:মেরিল-প্রথম আলো পুরস্কার বিজয়ী
  বিষয়শ্রেণী:ঢাকা কলেজের প্রাক্তন শিক্ষার্থী
title: আফরান নিশো